Diari Oficial de la Generalitat Valenciana


Sumari del DOGV 6785, del 30-05-2012 (2012/5127)

RESOLUCIÓ de 14 de maig de 2012, de la Direcció General de Medi Natural, d'adjudicació de la concessió administrativa d'ús privatiu per a la gestió del refugi forestal Mas de Falcó, a l'Ajuntament de Castellfort, ubicat en la forest d'utilitat pública número 86 de la província de Castelló, propietat de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6785

Data del DOGV
:   30-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5127


Data del document
:   14-05-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 14 de maig de 2012, de la Direcció General de Medi Natural, d'adjudicació de la concessió administrativa d'ús privatiu per a la gestió del refugi forestal Mas de Falcó, a l'Ajuntament de Castellfort, ubicat en la forest d'utilitat pública número 86 de la província de Castelló, propietat de la Generalitat Valenciana. [2012/5127]  
En dates 25.04.2012 i 2.05.2012 es va realitzar en esta Direcció General de la Conselleria d'Infraestructures, Territori i Medi Ambient de València la subhasta per a la concessió administrativa d'ús privatiu per a la gestió del refugi forestal Mas de Falcó a l'Ajuntament de Castellfort, ubicat en la forest d'utilitat pública número 86 de la província de Castelló, propietat de la Generalitat Valenciana, segons el que s'ha publicat en el Diari Oficial de la Comunitat Valenciana número 6747, de data 03.04.2012, de la Conselleria d'Infraestructures, Territori i Medi Ambient.  
En les dates abans mencionades, es van alçar les actes corresponents, firmades per tots els components de la mesa de licitació d'adjudicació de la subhasta.  
Vista la proposta de la mesa de licitació de data 2.05.2011, i en consideració dels següents fonaments de dret:  
- Llei 43/2003, de 21 de novembre, de la Forest, modificada per la Llei 10/2006, de 20 d'abril.  
- Llei 3/1993, Forestal de la Comunitat Valenciana.   
- Decret 98/1995, de 16 de maig, pel qual s'aprova el reglament de la Llei 3/1993, Forestal de la Comunitat Valenciana.  
- Plec general de condicions facultatives pel qual es regix l'execució dels aprofitaments en les muntanyes, publicat en el Butlletí Oficial de la Província de 5 de juliol de 1975.  
- Decret 485/1962, de 22 de febrer, pel qual s'aprova el Reglament de Forests.  
- Decret 233/1994, de 8 de novembre, del Govern valencià, pel qual es regulen les acampades i l'ús d'instal·lacions recreatives en les forests de la Comunitat Valenciana.   
- Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
  
- Llei 33/2003, de 3 de novembre, del Patrimoni de les Administracions Públiques.  
- Reial Decret 1.373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques.  
- Decret 7/2004, de 23 de gener, del Consell, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
- Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana, modificada per la Llei 16/2010, de 26 de desembre, de Mesures Fiscals, de Gestió Administrativa i Financera i d'Organització de la Generalitat i la Directiva 92/43/CEE, relativa a la conservació dels hàbitats naturals i de la flora i fauna silvestres.  
Fent ús de les facultats que em conferix el Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Únic  
Adjudicar la concessió administrativa d'ús privatiu per a la gestió del refugi forestal Mas de Falcó, ubicat en la forest d'utilitat pública número 86 de la província de Castelló, propietat de la Generalitat Valenciana, a l'Ajuntament de Castellfort, per un import de 6.050,00 euros anuals.   
L'adjudicatari obtindrà la llicència de la cessió de la gestió una vegada justifique l'ingrés del depòsit de la garantia definitiva corresponent a l'anunci publicat, presente el projecte de manteniment, conservació i gestió del refugi en la direcció territorial, per al seu informe, en un termini màxim d'1 mes des de la notificació de la resolució d'adjudicació, i que el projecte siga aprovat per la Direcció General de Medi Natural.  
  
  
Contra la present resolució, que no esgota la via administrativa, es podrà interposar recurs d'alçada davant de la Secretaria Autonòmica de Territori, Medi Ambient i Paisatge, en el termini d'un mes, a comptar des de l'endemà de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 14 de maig de 2012.- El director general de Medi Natural: Alfredo González Prieto.